16.6.2023.
HR
Službeni list Europske unije
C 214/17 srijeda, 18. siječnja 2023.
C. budući da videoigre imaju jedinstvenu kreativnu vrijednost u usporedbi s računalnim programima, kako je prepoznao Sud Europske unije (17), te su zaštićene na temelju Direktive 2009/24/EZ (18) o pravnoj zaštiti računalnih programa i Direktive 2001/29/EZ (19) o usklađivanju određenih aspekata autorskog i srodnih prava u informacijskom društvu, na kojima se temelji lanac vrijednosti;
D. budući da je sektor videoigara, unatoč središnjoj ulozi koju ima u europskom kulturnom i kreativnom ekosustavu, i dalje zapostavljen od strane oblikovatelja politika u odnosu na druge medijske industrije, osobito filmove i druge audiovizualne proizvode, koji obično primaju veća financijska sredstva i koriste se kao model za oblikovanje propisa i politika o videoigrama, a tim se pristupom ne uzimaju u obzir razlike između tih sadržaja;
E. budući da europsku industriju videoigara uglavnom čine mala i srednja poduzeća (MSP-ovi) i start-up poduzeća, koja su važna za inovaciju i rast tog sektora (20);
F. budući da industrija videoigara ima cjelovit lanac vrijednosti koji se temelji na inovacijama i kreativnosti, čime objedinjuje širok raspon vještina i znanja; budući da tehnološka postignuća u sektoru internetskih videoigara postaju sve važnija te se prenose na druge sektore i industrije kao što su građevinarstvo, dizajn, maloprodaja, obrazovanje, marketing, virtualna/proširena stvarnost i internetska kupovina;
G. budući da neka poduzeća u tom sektoru koriste sadržaj koji su kreirali maloljetnici i mlađa djeca; budući da bi trebalo uvesti mjere kako bi se maloljetnike i mlađu djecu zaštitilo od komercijalnog iskorištavanja kao kreatora sadržaja internetskih igara (21);
H. budući da su videoigre, uz druge oblike zabavnih aktivnosti, jedan od najpopularnijih oblika zabave u Europi, i to prema istraživanju Eurobarometra provedenom 2019.
koje je pokazalo da 27 % Europljana igra internetske videoigre najmanje jednom mjesečno, dok ih 48 % sluša glazbu putem internetskog prijenosa, a 47 % gleda filmove ili TV serije na internetskim platformama;
I.
budući da stabilno i visokokvalitetno funkcioniranje internetskih videoigara ovisi o povezivosti; budući da razina zadovoljstva Europljana kada je riječ o brzini učitavanja i preuzimanja njihovih internetskih veza varira diljem Europe, pri čemu u nekim državama članicama premašuje 90 %, a u drugima doseže tek 65 % (22); budući da je internetskom povezivosti u ruralnim područjima nezadovoljno 30 % više osoba nego u urbanim područjima;
J.
budući da se internetske videoigre mogu igrati na mnogo različitih uređaja te da postoje brojne funkcije, opcije dizajna i mogućnosti za njihovo korištenje, kao što su igre u kojima sudjeluje više igrača, sustavi razgovora u stvarnom vremenu, kupnja na internetu, proširena stvarnost, virtualna stvarnost, sadržaj koji se može preuzeti besplatno ili uz plaćanje, pretplate ili nagradne kutije, što može utjecati na iskustvo igrača videoigara; budući da interakcija s drugim igračima na internetu nije moguća kod svih videoigara; budući da postoje alati za roditeljsku kontrolu kako bi se onemogućila bilo kakva interakcija s drugim igračima;
K. budući da su takozvane nagradne kutije (engl. loot boxes) s naizgled nasumičnim artiklima obično dostupne tijekom igre ili se mogu platiti pravim novcem; budući da ih se može prodavati preko dizajna igre poznatih kao tamni obrasci (engl. dark patterns), koji zbog neželjene ili nekontrolirane kupnje mogu imati negativne psihološke i financijske posljedice, osobito po maloljetnike i mlađu djecu; budući da je u Nizozemskoj u tijeku sudski postupak o mjerama koje se primjenjuju na nagradne kutije; budući da Slovačka također razmatra odgovarajuće mjere koje bi se mogle poduzeti; budući da taj nedostatak usklađenog pristupa dovodi do fragmentacije tržišta videoigara unutar EU-a; budući da na
(17) (18) (19) (20) (21) (22)
Presuda Suda Europske unije od 23. siječnja 2014., Nintendo Co. Ltd and Others v PC Box Srl and 9Net Srl., C-355/12, ECLI:EU: C:2014:25.
Direktiva 2009/24/EZ Europskog parlamenta i Vijeća od 23. travnja 2009. o pravnoj zaštiti računalnih programa (SL L 111, 5.5.2009., str. 16.).
Direktiva 2001/29/EZ Europskog parlamenta i Vijeća od 22. svibnja 2001.
o usklađivanju određenih aspekata autorskog i srodnih prava u informacijskom društvu (SL L 167, 22.6.2001., str. 10.).
Europska komisija, „The value of European video games society”, 30. svibnja 2022.
Parker, S., „The trouble with Roblox, the video game empire built on child labour”, The Guardian, 9. siječnja 2022.
Kantar na zahtjev Europske komisije, „Special Eurobarometer – Report – E-Communications in the Single Market”, lipanj 2021.